《寄灵隐白谷载一两公》
明代·顾湄

交游多半在禅丛，为忆巾瓶事远公。一棹钟声残照里，六桥山色暮寒中。

遥天落木风尘老，旧国平芜烟水空。相送虎溪成久别，比来吟兴复谁同。

作者简介：明末清初江南太仓人，字伊人。本惠安令程新子，新与顾梦麟善，梦麟无子，以湄予嗣。诸生。陈瑚弟子。工诗古文。与黄与坚等称娄东十子。顺治末，为奏销案所累，乃不求进取。曾应徐乾学聘，助之校刊《通志堂经解》。有《水乡集》。